**קאמי לאקור** (בצרפתית: **Camille Lacourt**; נולד ב-22 באפריל 1985) הוא שחיין צרפתי. הוא 3 פעמים ברציפות אלוף העולם (ברצלונה 2013, קאזאן 2015 ובודפשט 2017) במשחה ל-50 מטר גב, בעל 8 מדליות, מהן 5 זהב, אלוף אירופה ושיאן אירופה (2010–2021) במשחה ל-100 מטר גב.

ביוגרפיה
--------

לאקור נולד בנרבון והחל להתאמן בשחייה בגיל 5. ב-2002 זכה במדליית ארד במשחה ל-50 מטר גב באליפות צרפת לנוער, ב-2003 שחזר את הישגו וזכה גם במדליית ארד במשחה ל-100 מטר גב, ובאליפות שנערכה ב-2004 זכה במדליות זהב בשני המשחים. ב-2003 החל להתחרות גם באליפות צרפת לבוגרים, ולהישגים גבוהים ראשונים הגיע ב-2005, כשזכה בשתי מדליות ארד, במשחים ל-50 ול-100 מטר גב. באליפות צרפת בבריכות קצרות שנערכה באותה שנה, ניצח במשחים ל-100 ו-200 מטר גב. ב-2007 הוכתר לראשונה כאלוף צרפת, הן במשחה ל-50 מטר גב והן במשחה ל-100 מטר גב. במשחה ל-50 מטר גב אף קבע שיא לאומי חדש, 25.46 שניות.

חרף הישגיו, נעדר לאקור מאולימפיאדת בייג'ינג (2008), מאחר שלקה בשלבקת חוגרת שפגעה בהכנותיו לאליפות צרפת באותה שנה, ושהיוותה את מבחני הכניסה למשחקים. מסיבה זו גם לא נטל חלק באליפות אירופה שנערכה באיינדהובן. באליפות צרפת שנערכה ב-2009 חזר לכושרו, וזכה במדליית הזהב במשחה ל-50 מטר גב, תוך שהוא קובע שיא לאומי חדש - 24.78 שניות. במשחה ל-100 מטר גב הסתפק במקום הרביעי. באליפות העולם בשחייה שנערכה ברומא אותה שנה, התברג לראשונה בצמרת העולמית, כשסיים במקום החמישי במשחה ל-50 מטר גב. בשלב חצי הגמר, שוב שיפר את שיאו, והעמידו על 24.46 שניות.

ב-2010 שב לאקור וזכה באליפות צרפת במשחה ל-50 מטר גב, וגם החזיר לעצמו את התואר במשחה ל-100 מטר גב, אחרי 3 שנים. בנוסף, זכה במדליית הארד במשחה ל-200 מטר גב. באותה שנה רשם את הישגי השיא שלו, באליפות אירופה בשחייה שנערכה בבודפשט, כשזכה ב-3 מדליות זהב. במשחה ל-50 מטר גב קבע שיא לאומי חדש, 24.07 שניות, הנמוך ב-3 מאיות השנייה בלבד משיא העולם של הבריטי ליאם טנקוק, שסיים במקום השני. במשחה ל-100 מטר גב קבע שיא אירופי חדש, 52.11 שניות, והקדים בלמעלה משנייה את בן ארצו, ז'רמי סטרביו. בנוסף, היה שותף לניצחונה של נבחרת השליחים במשחה ל-100X4 מטרים מעורב, יחד עם עמיתיו פרד בוסקה, הוג דובוסק ופביאן ז'ילו. הארבעה הקדימו את הרביעייה הרוסית בקרוב לשתי שניות, והתוצאה שקבעו, 3:31.32 דקות, מהווה שיא אליפות. חודשים ספורים אחר כך השתתף באליפות העולם בשחייה (בריכת 25 מטר) שנערכה בדובאי. הוא זכה במדליית הכסף במשחה ל-100 מטר גב, ואילו במשחה ל-50 מטר גב סיים במקום הרביעי, 3 מאיות בלבד מסון שיאוליי ואשווין וילדבור שחלקו במקום השני. בסיום השנה בחרה בו ליגת השחייה האירופית לשחיין השנה באירופה.

באליפות העולם שנערכה בשאנגחאי ב-2011 חלק לאקור את מדליית הזהב במשחה ל-100 מטר גב עם בן ארצו ז'רמי סטרביוס, לאחר ששניהם סיימו בתוצאה 52.76 שניות.

באליפות העולם שנערכה בברצלונה ספרד בשנת 2013 זכה לאקור בשתי מדליות זהב, במשחה ל-50 מטר בתוצאה של 24.42 שניות, לפני ג'רמי סטרביוס ומאט גריוורס מארצות הברית שקבעו תוצאה זהה של 24.54 שניות ובמשחה שליחים 4x100 מטר מעורב ביחד עם ג'אקומו פרה-דורטונה, ג'רמי סטרביוס ופביאן ז'ילו בתוצאה של 3:31.51 דקות, לפני אוסטרליה (3:31.64 דקות) ויפן (3:32.26 דקות). במשחה זה, הרביעייה האמריקאית שסיימה ראשונה בפער גדול, נפסלה בשל זינוק מוקדם של שחיין החזה. נוסף לכך, הוא סיים במקום חמישי במשחה ל-100 מטר גב בתוצאה של 53.51 שניות.

באליפות העולם שנערכה בבודפשט ביולי 2017 זכה לאקור בפעם השלישית ברציפות במדליית זהב במשחה ל-50 מטר גב בתוצאה של 24.35 שניות, לפני ג'וניה קוגה מיפן (24.51 שניות) ומאט גריוורס מארצות הברית (24.56 שניות).

שיאים אישיים
------------

* 50 מטר גב: 24.07 שניות (2010)
* 100 מטר גב: 52.11 שניות (2010), **שיא אירופה**

ראו גם
------

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------

ויקישיתוף מדיה וקבצים בנושא **קאמי לאקור** בוויקישיתוף
* קאמי לאקור, ברשת החברתית פייסבוק
* קאמי לאקור, ברשת החברתית טוויטר
* קאמי לאקור, באתר הוועד האולימפי הבין-לאומי
* קאמי לאקור, באתר olympedia.org
* קאמי לאקור, באתר Swimrankings
* קאמי לאקור, באתר SwimSwam

| אלופי עולם בשחייה – משחה ל-50 מטר גב (גברים) |
| --- |
| 

|  |  |
| --- | --- |
| 2001: רנדל באל ארצות הבריתארצות הברית • 2003: תומאס רופראט גרמניהגרמניה • 2005: אריסטידיס גריגוריאדיס יווןיוון • 2007: ג'רארד זנדברג דרום אפריקהדרום אפריקה • 2009: ליאם טנקוק בריטניהבריטניה • 2011: ליאם טנקוק בריטניהבריטניה • 2013: קאמי לאקור צרפתצרפת • 2015: קאמי לאקור צרפתצרפת • 2017: קאמי לאקור צרפתצרפת • 2019: זן וודל דרום אפריקהדרום אפריקה • 2022: האנטר ארמסטרונג ארצות הבריתארצות הברית |  |

 |

 

| אלופי עולם בשחייה – משחה ל-100 מטר גב (גברים) |
| --- |
| 

|  |  |
| --- | --- |
| 1973: רולנד מאתס מזרח גרמניהמזרח גרמניה • 1975: רולנד מאתס מזרח גרמניהמזרח גרמניה • 1978: בוב ג'קסון ארצות הבריתארצות הברית • 1982: דירק ריכטר מזרח גרמניהמזרח גרמניה • 1986: איגור פוליאנסקי ברית המועצותברית המועצות • 1991: ג'ף ראוס ארצות הבריתארצות הברית • 1994: מרטין לופז זוברו ספרדספרד • 1998: לני קרייזלברג ארצות הבריתארצות הברית • 2001: מאט וולש אוסטרליהאוסטרליה • 2003: ארון פירסול ארצות הבריתארצות הברית • 2005: ארון פירסול ארצות הבריתארצות הברית • 2007: ארון פירסול ארצות הבריתארצות הברית • 2009: ג'וניה קוגה יפןיפן • 2011: קאמי לאקור צרפתצרפת וז'רמי סטרביוס צרפתצרפת • 2013: מאט גריוורס ארצות הבריתארצות הברית • 2015: מיץ' לרקין אוסטרליהאוסטרליה • 2017: שו ג'יאיו הרפובליקה העממית של סיןהרפובליקה העממית של סין • 2019: שו ג'יאיו הרפובליקה העממית של סיןהרפובליקה העממית של סין • 2022: תומאס צ'קון איטליהאיטליה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17859655n (data)
* MusicBrainz: 5a851a32-62aa-49f9-ba1a-68efb37c9d5d
* SUDOC: 235817570
* VIAF: 210156009975949581775
* WorldCat: viaf-210156009975949581775

 |